《鬓发》
唐代·徐夤

鬓添华发数茎新，罗雀门前绝故人。减食为缘疏五味，

不眠非是守庚申。深园竹绿齐抽笋，古木蛇青自脱鳞。

天地有炉长铸物，浊泥遗块待陶钧。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。